CELEX: 62014CN0468
Language: sl
Date: 2014-10-13 00:00:00
Title: Zadeva C-468/14: Tožba, vložena 13. oktobra 2014 – Evropska komisija/Kraljevina Danska

8.12.2014   
            
            
               SL
            
            
               Uradni list Evropske unije
            
            
               C 439/25
            
         Tožba, vložena 13. oktobra 2014 – Evropska komisija/Kraljevina Danska
   (Zadeva C-468/14)
   (2014/C 439/34)
   Jezik postopka: danščina
   
      Stranki
   
   
      Tožeča stranka: Evropska komisija (zastopnika: M. Clausen, C. Cattabriga, agenta)
   
      Tožena stranka: Kraljevina Danska
   
      Predlog tožeče stranke
   
   
               —
            
            
               Ugotovi naj se, da Kraljevina Danska ni izpolnila obveznosti iz Direktive 2001/37/ES Evropskega parlamenta in Sveta z dne 5. junija 2001 o približevanju zakonov in drugih predpisov držav članic o izdelavi, predstavitvi in prodaji tobačnih izdelkov (1), s tem ko je ohranila pravni položaj, v skladu s katerim je dovoljena prodaja tobaka za žvečenje, v nasprotju s členom 8, v povezavi s členom 2(4) te direktive.
            
         
               —
            
            
               Kraljevini Danski naj se naloži plačilo stroškov.
            
         
      Tožbeni razlogi in bistvene trditve
   
   Kraljevina Danska ni izpolnila obveznosti iz člena 8 Direktive 2001/37/ES, ker je prepovedala zgolj prodajo tobaka za žvečenje v poroznih vrečkah, ni pa prepovedala prodaje tobaka za žvečenje na Danskem. Danska ne oporeka temu, da njeni nacionalni predpisi niso v skladu s pravom Unije kar zadeva prepoved trženja tobaka za oralno rabo. Vendar je danski parlament (Folketing) zavrnil zakonodajni predlog, v skladu s katerim bi bila uvedena popolna prepoved prodaje tobaka za žvečenje na Danskem.
   Danska ni podala nadaljnjih privolitev, da bo danske predpise uskladila s pravom Unije. Komisija mora zato izhajati iz tega, da Danska še vedno ni izpolnila svojih obveznosti iz člena 8, v povezavi s členom 2(4) Direktive.
   
      (1)  UL, posebna izdaja v slovenščini: poglavje 15, zvezek 6, str. 147.